**Taylor Daniel Lautner** (s. 11. helmikuuta 1992 Michigan) on yhdysvaltalainen näyttelijä. Hänet tunnetaan parhaiten Jacob Blackin roolista Stephenie Meyerin kirjoihin perustuvassa *Twilight*-elokuvasarjassa. Lisäksi hän on näytellyt esimerkiksi elokuvissa *Villi tusina 2* ja *Haipojan ja Laavatytön ihmeelliset seikkailut*.

Nuoruus ja yksityiselämä
------------------------

Lautner syntyi Hollandissa, Michiganin osavaltiossa, mutta kasvoi Grand Rapidsissa, Michiganissa, kunnes muutti 11-vuotiaana perheineen Los Angelesiin. Taylorin vanhemmilla on sukujuuria Alankomaissa, Saksassa ja Ranskassa. Lisäksi Deborahin, Taylorin äidin, sukujuuret ovat osaksi alkuperäisamerikkalaiset. Taylor on kamppailulajien harrastaja ja harrastanut esimerkiksi karatea kuusivuotiaasta kolmetoistavuotiaaksi.

Ura
---

Lautner aloitti uransa vuonna 2001 televisioelokuvassa *Shadow Fury*. Tämän jälkeen hän vieraili muun muassa tv-sarjoissa *Summerland*, *Bernie Mac Show* ja *My Wife and Kids* vuosina 2003–2004. Hän oli myös mukana tv-sarjassa *Danny Phantom*, jossa hän toimi YoungBloodin ääninäyttelijänä kolmen jakson verran vuonna 2005.

Lautner teki pienen läpimurron vuonna 2005, kun hän esiintyi Sharkboyn roolissa Robert Rodriguezin ohjaamassa elokuvassa *Haipojan ja Laavatytön ihmeelliset seikkailut*. Hän sai roolistaan Young Artist Awards -ehdokkuuden vuonna 2006. Samana vuonna hän esiintyi myös elokuvassa *Villi tusina 2*. Vuonna 2008 Lautner oli mukana televisiosarjassa *My Own Worst Enemy*, joka kuitenkin lopetettiin vain yhdeksän jakson jälkeen.

Vuonna 2008 Lautner esiintyi ensimmäisen kerran tunnetuimmassa roolissaan Jacob Blackina Stephenie Meyerin vampyyrikirjasarjan ensimmäiseen osaan perustuvassa elokuvassa *Twilight – Houkutus*. Hän jatkoi samassa roolissa myös elokuvan vuonna 2009 ilmestyneessä jatko-osassa *Twilight – Uusikuu*. Jacobin hahmo muuttuu fyysisesti paljon toisessa osassa, ja alun perin Lautnerin jatko roolissa ei ollut varmaa. Lautner valmistautui jatko-osaan treenaamalla ja sai kerättyä vartaloonsa noin 14 kiloa lihasta ja vakuutti tuotantoryhmän kyvystään jatkaa roolissa. Lautner jatkoi rooliaan ihmissutena kolmannessa sarjan elokuvassa *Twilight – Epäilys* (2010).

Lautner näyttelee myös elokuvassa *Ystävänpäivä* Tylorin roolissa. Kyseinen elokuva sai ensi-iltansa Suomessa 12. helmikuuta 2010. Joulukuussa 2009 Lautner oli yhdysvaltalaisen viihdeohjelman *Saturday Night Liven* juontajana, ja hän oli yksi sarjan historian nuorimmista juontajista.

Vuonna 2012 Lautnerin on määrä näytellä pääosaa 3D-elokuvassa *Stretch Armstrong*. Hän on myös saanut osan elokuvasta *Cancun*. Lautner nähdään myös trillerielokuvassa *Abduction*. Kyseisen elokuvan ohjaa John Singleton ja elokuvan kuvaukset aloitettiin heinäkuussa 2010. Lautner kertoi kesäkuussa 2010 *Access Hollywoodin* haastattelussa, että *Abductionin* jälkeen hän alkaa kuvaamaan elokuvan *Twilight – Aamunkoi* molempia osia (elokuvasta tulee kaksiosainen).

Yksityiselämä
-------------

Lautner on kertonut eräässä haastattelussa, että hän on ollut nuorempana kiusattu, koska on näyttelijä. Hän kommentoi: "Minun piti vain muistuttaa itseäni, etten anna heidän puheidensa vaikuttaa minuun. Tämä on se mitä rakastan tehdä. Ja minä aion jatkaa sen tekemistä." Lautnerilla on monimutkainen kunto-ohjelma ja tietynlainen ruokavalio siitä lähtien, kun hän alkoi muuttaa kehoaan elokuvaan *Twilight – Uusikuu*. Lautner ei myöskään käytä huumeita tai alkoholia.

Vuonna 2009 Lautnerin huhuttiin seurustelevan yhdysvaltalaisen kantrilaulajan Taylor Swiftin kanssa ja yhdysvaltalaisen näyttelijän ja pop-laulajan Selena Gomezin kanssa. Huhti-toukokuun 2009 välillä Lautnerin huhuttiin seurustelevan Gomezin kanssa, kun heidät oli nähty yhdessä lukemattomia kertoja, mutta kumpikaan ei asiaa missään vaiheessa myöntänyt Raporttien mukaan Lautner ja Swift alkoivat seurustella lokakuussa 2009, eli sen jälkeen kun olivat tavanneet yhteisen elokuvansa *Ystävänpäivä* kuvauspaikalla. Pari erosi joulukuussa 2009 kolmen kuukauden seurustelun jälkeen. Swiftin kappaleen "Back to December" hänen kolmannelta studioalbumiltaan *Speak Now* on huhuttu olevan anteeksipyyntö Lautnerille. Lautner alkoi seurustella vuonna 2018 Taylor Domen kanssa ja he kilhlautuivat vuonna 2021. Lautner ja Dome avioituivat vuonna 2022. Dome otti miehensä sukunimen ja nyt kummankin nimi on Taylor Lautner.

Filmografia
-----------

Taylor Lautner vuonna 2009.

| Vuosi | Nimi | Rooli | Laji | Huomioita |
| --- | --- | --- | --- | --- |
| 2001 | *Shadow Fury* | Kismet | Elokuva | Lapsi |
| 2003 | *Bernie Mac Show* | Aaron | TV-sarja |  |
| 2004 | *My Wife and Kids* | Tyrone | TV-sarja |  |
| *Summerland* | poika rannalla | TV-sarja | Lapsi |
| 2005 | *Villi tusina 2* | Eliot Murtaugh | Elokuva |  |
| *Danny Phantom* | Youngblood | TV-sarja | Ääni |
| *Duck Dodgers* | Reggie Wasserstein | TV-sarja | Ääni |
| *The Adventures of Sharkboy and Lavagirl in 3-D* | Sharkboy | Elokuva | Lapsi |
| *Scooby Doo* | Dennis/Ned | Piirretty | Ääni |
| 2006 | *Love, Inc.* | Oliver | TV-sarja |  |
| *He's a Bully, Charlie Brown* | Joe Agate | Piirretty | Ääni |
| 2008 | *Twilight – Houkutus* | Jacob Black | Elokuva |  |
| *My Own Worst Enemy* | Jack Spivey | TV-sarja |  |
| 2009 | *Twilight – Uusikuu* | Jacob Black | Elokuva |  |
| 2010 | *Ystävänpäivä* | Willy Harrington | Elokuva |  |
| *Twilight – Epäilys* | Jacob Black | Elokuva |  |
| 2011 | *Twilight – Aamunkoi* osa 1 | Jacob Black | Elokuva |  |
| *Siepattu* | Nathan Harper | Elokuva |  |
| *Cancun* | - | Elokuva |  |
| 2012 | *Twilight – Aamunkoi* osa 2 | Jacob Black | Elokuva | Elokuvasarjan viimeinen |
| *Oikeesti aikuiset 2* | *Grown Ups 2* | 2013 | Andy |
| *Stretch Armstrong* | - | Elokuva |  |
| 2015 | *The Ridiculous 6* | Lil' Pete | Elokuva | Netflix-alkuperäiselokuva |

Lähteet
-------

1. ↑  Q&A: Twilight’s Taylor Lautner Vanity Fair. Viitattu 24.7.2009. (englanniksi)[vanhentunut linkki]
2. ↑  'Twilight' Actor Taylor Lautner Is Eager To Deliver 'Naked' Line,Master Driving MTV.  (englanniksi)
3. ↑  Is It Too Early For 'Twilight' Sequel Talk? Taylor Lautner Hopes Not! TV Movies Blog.  (englanniksi)
4. ↑  Awards for The Adventures of Sharkboy and Lavagirl 3-D (2005) IMDb. Viitattu 25.7.2009. (englanniksi)
5. ↑  NBC Pulls the Plug on "Enemy," "Jungle" The Futon Critic. Viitattu 25.7.2009. (englanniksi)
6. ↑  Taylor Lautner to Reprise His Role as Jacob in New Moon Summit Entertainment. Viitattu 24.7.2009. (englanniksi)
7. ↑  'New Moon' Casting News: Michael Copon, Ben Barnes Push For Roles In 'Twilight' Sequel MTV. Viitattu 25.7.2009. (englanniksi)
8. 1 2  Taylor Lautner Growing (Literally) with the Twilight Franchise People. Viitattu 25.7.2009. (englanniksi)
9. ↑  Taylor Lautner and James Franco: Who will be a better 'SNL' host? Entertainment Weekly.  Arkistoitu 29.11.2009. Viitattu 23.1.2010. (englanniksi)
10. 1 2  Taylor Lautner To Star In 'Stretch Armstrong' MTV.com. Viitattu 15.4.2010. (englanniksi)
11. 1 2  Singleton to direct Lionsgate's 'Abduction' Variety. Viitattu 13.6.2010. (englanniksi)
12. ↑  Taylor Lautner On Meeting Tom Cruise & His Upcoming Films eclipsemovie.org.  Arkistoitu 15.6.2010. Viitattu 13.6.2010. (englanniksi)
13. 1 2  Taylor Lautner: I Was Bullied as a Kid US Magazine. Viitattu 3.2.2011. (englanniksi)
14. 1 2  Wear It Now - The Big Bet GQ. Viitattu 3.2.2011. (englanniksi)
15. ↑  Malkin, Marc: Taylor Lautner and Selena Gomez: Romance Rumors!  24.4.2009. E! Online.  Arkistoitu 15.8.2010. Viitattu 3.2.2011. (englanniksi)
16. ↑  Taylor Swiftin romanssi ei kestänyt Iltalehti. Viitattu 3.2.2011. (suomeksi)
17. ↑  Taylor Swift Apologizing to Taylor Lautner in Song? People Magazine.  Arkistoitu 16.10.2010. Viitattu 3.2.2011. (englanniksi)
18. ↑  Jenna Lahti: Hollywood-parin hämmentävä tilanne: Taylor Lautner on kohta naimisissa Taylor Lautnerin kanssa *Ilta-Sanomat*.  19.8.2022. Viitattu 19.8.2022.

Aiheesta muualla
----------------

* Kuvia tai muita tiedostoja aiheesta **Taylor Lautner** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Yhdysvallat
* Tšekki
* Australia
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove
* Elonet

 |
|  |
| Muut | 
* IdRef

 |

 |